Polițiștii, însoțiți de jandarmi, au făcut razie în pădurile de pe raza comunei Măguri-Răcătău și au amendat mai mulți culegători de fructe de pădure și ciuperci. De asemenea, au confiscat 200 kg de fructe și 30 kg de ciuperci.

Peste zece poliţişti din cadrul Inspectoratului de Poliţie Judeţean Cluj având sprijinul Grupării de Jandarmi Mobile Cluj-Napoca, au efectuat controale pe raza localităţii Măguri Răcătău, județul Cluj și pe traseul forestier Măguri – Dobrușu – Dorna – Steaua – Rotundu – Irișoara – Răcătău, fiind identificate mai multe tabere de culegatori de fructe de pădure.

De asemenea, au fost oprite în trafic şi controlate 29 autovehicule și au fost legitimate 89 persoane. Pentru neregulile constatate poliţiştii au aplicat 29 sancţiuni contravenţionale, în valoare de peste 15.000 lei.

Poliţiştii au dispus confiscarea cantităţii de peste 200 kg fructe de pădure, peste 30 kg. ciuperci, peste 25 metri cubi lemn rotund răşinoase, 1 motofierăstrău şi 2 topoare, în valoare de peste 11.000 lei.

Comments

comentarii